K o m u n i k é

Vláda Slovenskej republiky na svojom zasadnutí dňa .......... 2006 schválila Národný program oficiálnej rozvojovej pomoci na rok 2006. V poradí štvrtý Národný program je kľúčovým koncepčným dokumentom, ktorý definuje zameranie slovenskej oficiálnej rozvojovej pomoci v tomto roku. Potvrdzuje fakt, že slovenské rozvojová pomoc sa stáva stále viac súčasťou a nástrojom zahraničnej politiky a ovplyvňuje vzťahy Slovenska s medzinárodnými organizáciami, s OSN, s EÚ, s donormi i prijímateľmi pomoci. 
Rozširovaním záberu slovenskej rozvojovej pomoci rastú aj nároky na jej implementáciu. Vznikajú nové úlohy a potreby v oblasti inštitucionalizácie, legislatívneho rámca a tvorby ľudských zdrojov. Národný program upozorňuje na tieto výzvy a navrhuje smerovanie slovenskej rozvojovej pomoci presahujúce horizont roku 2006.